มีอาการเหมือนประจำเดือนจะมา อารมณ์แปรปรวน นอยง่ายหงุดหงิดง่าย หน่วงๆตรงท้องน้อย กางเกงในเปื้อนเลือดเป็นหยดๆแค่วันสองวัน แล้วก็มีลิ่มเลือดเหมือนๆสีดำปนเหลืองนวลๆออกมาก้อนเดียว ใหญ่นิดนึง จากนั้นก็ไม่มีประจำเดือนมาเลยค่ะ เป็นอาการอะไรหรอคะ
สวัสดีค่ะ หากประจำเดือนมาผิดปกติ คือมาปริมาณนิดเดียว และที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูก่อนค่ะ หากตรวจไม่พบ เลือดดังกล่าวก็อาจเป็นประจำเดือนที่มีปริมาณน้อยกว่าปกติจากสาเหตุต่างๆ เช่น การมีความเครียด ทำงานหนัก ออกกำลังกายมากไป มีน้ำหนักลด มีภาวะโลหิตจาง มีพังผืดในโพรงมดลูก เป็นต้น แต่หากเลือดที่ออก ไม่ได้อยู่ในช่วงวันที่ที่ประจำเดือนควรจะมา ก็อาจเกิดจากสาเหตุอื่นๆ ได้ เช่น มีมดลูกอักเสบ มีติ่งเนื้อในโพรงมดลูก มะเร็งปากมดลูก ผลข้างเคียงของการใช้ยาฮอร์โมนต่างๆ มีภาวะไทรอยด์ฮอร์โมนผิดปกติ เป็นต้นแนะนำควรสังเกตอาการไปก่อน หากได้มีเลือดผิดปกติออกมาอีก หรือประจำเดือนในรอบต่อๆ ไป ยังคงมีปริมาณน้อยมากอีก ก็ควรไปพบสูติ-นรีแพทย์เพื่อหาสาเหตุค่ะ